96 Službeni list Europske unije 11/Sv. 128 32006R1620 31.10.2006. SLUŽBENI LIST EUROPSKE UNIJE L 300/13 UREDBA KOMISIJE (EZ) br. 1620/2006 od 30. listopada 2006. o uvođenju privremene antidampinške pristojbe na uvoz dasaka za glačanje podrijetlom iz Narodne Republike Kine i Ukrajine KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 384/96 od 22. prosinca 1995. o zaštiti od dampinškog uvoza iz zemalja koje nisu Europske zajednice (!) (Osnovna uredba), a posebno njezin članak 7., nakon savjetovanja sa Savjetodavnim odborom, budući da: 1. POSTUPAK 1.1. Pokretanje postupka Komisija je 4. veljače 2006. obaviješću objavljenom u Službenom listu Europske unije (?) (obavijest o pokretanju postupka) najavila pokretanje antidampinškog postupka u vezi s uvozom dasaka za glačanje podrijetlom iz Narodne Republike Kine (NRK-a) i Ukrajine u Zajednicu. Antidampinški postupak pokrenut je nakon što su 23. prosinca 2005. tri proizvođača iz Zajednice (podnositelji pritužbe) koji predstavljaju većinski udio, u ovom slučaju više od 40 %, ukupne proiz- vodnje dasaka za glačanje u Zajednici, podnijela pritužbu. Pritužba je sadržavala dokaze o dampingu navedenog proizvoda i o materijalnoj šteti koja je iz tog proizašla, što se smatralo dostatnim za opravdanje pokretanja postupka. 1.2. Dotične stranke i posjeti radi provjere Komisija je službeno obavijestila podnositelje pritužbe, druge poznate proizvođače u Zajednici, proizvođače izvoznike u NR Kini i Ukrajini, uvoznike i trgovce na malo za koje se zna da se to na njih odnosi, predstavnike dotičnih zemalja izvoznica, proizvođače u Sjedinjenim Američkim Državama, koje su prvobitno bile predviđene kao analogna zemlja, i proizvođače iz drugih mogućih analognih zemalja. Pored toga, Komisija je kontaktirala sve druge subjekte Zajednice koji možda sudjeluju u proizvodnji i/ili distribuciji istovjetnog proizvoda/dotičnog proizvoda čiji su kontaktni podaci Komisiji dostavljeni nakon pokretanja postupka. Zainteresiranim strankama dana je mogućnost da u pisanom obliku izraze svoje stavove te da zatraže raspravu u roku navedenom u obavijesti o pokretanju postupka. Svim zainteresiranim strankama koje su to zatražile i pokazale su da postoje određeni razlozi zbog kojih ih se treba saslušati odobrena je rasprava. (') SL L 56, 6.3.1996., str. 1. Uredba kako je zadnje izmijenjena Uredbom (EZ) br. 2117/2005 (SL L 340, 23.12.2005., str. 17.). (2) SL C 29, 4.2.2006., str. 2.